
Τετάρτη, 22 Ιουλίου 2026

ΔΕΛΤΙΟ ΤΥΠΟY

Συνέχεια ενημέρωσης αναφορικά με τη σύγκρουση πλοίων στα Χανιά – Συνέχεια ενημέρωσης αναφορικά με τη διάσωση 36 αλλοδαπών στην Αγία Γαλήνη - Εντοπισμός και διάσωση 58 αλλοδαπών στην Ιεράπετρα - Λειτουργία συρταρωτής γέφυρας πορθμού Ευρίπου - Διακομιδές ασθενών

Συνέχεια ενημέρωσης:
[bookmark: _GoBack]Αναφορικά με τη σύγκρουση πλοίων που έλαβε χώρα στο λιμάνι της Σούδας Χανίων τις πρωινές ώρες χθες, κατόπιν διενέργειας επιθεώρησης από το Τοπικό Κλιμάκιο Επιθεώρησης Πλοίων (Τ.Κ.Ε.Π.) και προσκόμισης σχετικού βεβαιωτικού από τον παρακολουθούντα το πλοίο νηογνώμονα, επετράπη από τη Λιμενική Αρχή των Χανίων ο απόπλους του Φ/Γ-Ο/Γ «ΙΩΣΗΦ Κ.» Ν.Π. 12664. Συγκεκριμένα, τις βραδινές ώρες χθες, το πλοίο απέπλευσε για εκτέλεση μεμονωμένου πλου προς το λιμάνι Κερατσινίου, σύμφωνα με τις προϋποθέσεις που τέθηκαν από τον φορέα κυβερνητικής πιστοποίησης του. Στο πλοίο μετά τον κατάπλου του στον λιμένα Κερατσινίου επιβλήθηκε απαγόρευση απόπλου από το Β΄ Λιμενικό Τμήμα του Κεντρικού Λιμεναρχείου Πειραιά.

*****

Συνέχεια ενημέρωσης:
Αναφορικά με τον εντοπισμό και τη διάσωση 36 αλλοδαπών 40ν.μ. νότιατης Αγίας Γαλήνης τις πρωινές ώρες χθες, συνελήφθη ένας 19χρονος αλλοδαπός (υπήκοος Νοτίου Σουδάν). Ο 19χρονος συνελήφθη για παράβαση του Ν. 3386/2005 «Παράνομη είσοδος στη χώρα», του Ν. 5038/23 «Διευκόλυνση» και του άρθρου 306 του Π.Κ. «Έκθεση», καθώς αναγνωρίστηκε από τους υπόλοιπους αλλοδαπούς ως ο διακινητής που τους μετέφερε από το Τομπρούκ της Λιβύης στην Ελλάδα, καταβάλλοντας τα χρηματικά ποσά 3.000 δολαρίων Αμερικής  έκαστος, για τη μεταφορά τους στην Ελλάδα.

*****

Τις απογευματινές ώρες χθες, ενημερώθηκεη Λιμενική Αρχή τηςΙεράπετρας από το Ενιαίο Κέντρο Συντονισμού Έρευνας και Διάσωσης (ΕΚΣΕΔ) του Αρχηγείου Λ.Σ.-ΕΛ.ΑΚΤ. για παροχή συνδρομής σε λέμβο με αλλοδαπούς επιβαίνοντες σε δυσχερή θέση, στη θαλάσσια περιοχή 56ν.μ. νότιαΙεράπετρας. Οι 58 αλλοδαποί (54 άνδρες και4 γυναίκες) περισυλλέχθηκαν από Περιπολικό σκάφος Λ.Σ.-ΕΛ.ΑΚΤ. (ΠΛΣ) και μεταφέρθηκαν στο λιμάνι Ιεράπετρας. Τέσσερις εκ των διασωθέντων, διακομίστηκαν με ασθενοφόρο όχημα του ΕΚΑΒ στο Κέντρο Υγείας Ιεράπετρας, για παροχή ιατρικής περίθαλψης.Προανάκριση διενεργείται από το Λιμεναρχείο Ιεράπετρας.

*****

Γίνεται γνωστό ότι η συρταρωτή γέφυρα πορθμού Ευρίπου δεν θα λειτουργήσει για την εξυπηρέτηση των αναγκών της ναυσιπλοΐας τις βραδινές ώρες την 22.07.2026

*****

Με μέριμνα του Κέντρου Επιχειρήσεων του Λιμενικού Σώματος-Ελληνικής Ακτοφυλακής πραγματοποιήθηκαν, οι παρακάτω διακομιδές ασθενών, οι οποίοι έχρηζαν άμεσης νοσοκομειακής περίθαλψης:
-42χρονου, από το λιμάνι Παλαιού λιμένα Γάιου Παξών προς το λιμάνι των Συβότων, με το Ε/Ρ- Α/Ψ «ΕΑΡ-Σ» Τ.Σ. 4539,
-67χρονου, από το λιμάνι της Κύθνου στο λιμάνι του Λαυρίου, με Περιπολικό σκάφος Λ.Σ.-ΕΛ.ΑΚΤ. και
-49χρονου, από το λιμάνι Βαθέως Ιθάκης στο λιμάνι της Σάμης Κεφαλονιάς, με Περιπολικό σκάφος Λ.Σ.-ΕΛ.ΑΚΤ.

